Viktorija Mauručaitė

Viktorija Mauručaitė (g. 1977 m. spalio 22 d. Kaune) – Lietuvos pop muzikos atlikėja, verslininkė.

Biografija

Kelio pradžia. 

Viktorija dainuoti pradėjo 1991m. mokyklos grupėje "Saulės vaikai", (vad. G. Brokas). 1992m. pradėjo lankyti jaunimo studiją "Drobė" (vad. A. ir R. Grybauskai). Tais pačiais metais “Saulės vaikai” pasivadino grupe “Dinamika”, kurios pirmasis albumas “Viskas bus gerai” susilaukė milžiniško pasisekimo. Viktorijos atliekama daina “Abejingumas” pateko į visus muzikinius topus,  daina “Vasara” konkurse “Jaunimo estrada” užėmė 2 vietą. Nebespėjanti koncertuoti su abejomis grupėmis, Viktorija tolimesnei karjerai pasirinko “Vitražą”.

Viktorija ir „Vitražas“ 

1993 m.Viktorija kartu su grupe „Vitražas“ laimėjo “Pop Art” festivalyje (daina “Tavasis bučinys”),  dalyvavo konkurse “Jaunimo estrada”.  Koncertai su “Vitražu” tęsėsi iki 1996 m. Tų metų ryškiausios Viktorijos dainos – “Ačiū tau”, “Tavasis bučinys”, “Ašara”.

Solinė karjera 

1997 m.Viktorija paliko “Vitražą” ir pradėjo solinę karjerą. 1999 m. Viktorija trumpam sugrįžo į grupę „Dinamika“ su kuria 2000 m. įrašė itin sėkmingą albumą “Atgal į ateitį”. Albumas tapo pirmuoju Lietuvoje dukart “Platininiu” disku.  Nuo 2001 m. Viktorija tęsė solinę karjerą bei išleido „Auksiniu“ tapusį albumą “Geriausios dainos”.  2002 metais išleido albumą “10 metų” skirtą darbo scenoje jubiliejui. Rudenį dalyvavo 25-iuose LR Prezidento Valdo Adamkaus rinkiminės kampanijos koncertuose.

Viktorija ir Jacky Mulumba 

2004 m. Viktorija  koncertavo atlikėju Jacky Mulumba. Sekančiais metais Viktorija įgyvendino savo seną svajonę ir išleido romantiškų lyrinių dainų albumą „Baltas šokis. Kviečia merginos“. Tai pirmasis albumas Lietuvoje, kurio visų dainų melodijas buvo galima parsisiųsti į mobiliuosius telefonus. Tais pačiais metais Viktorija rengė solinius koncertus JAV ir Airijoje.

DVD albumas 
2006 m. pasaulį išvydo ilgai kurtas ir brandintas Viktorijos DVD albumas "Yra gerai" su visais atlikėjos hitais ir trimis video filmais apie dainininkę.

Legendos sugrįžta 

Viktorija prikėlė naujam gyvenimui kelis praeities superhitus. Taip pat buvo įrašytos dainos "Aš atnešiu tau saulę" (su P. Stalioniu), "Tavasis bučinys" (su Vasha),  ir "Draugai" (su R. Grybausku).

Projektai, susiję su muzika 

Nuo 2000 m. Viktorija dirbo koncertinėje organizacijoje “Tigris” marketingo direktore.  

2009 m. Viktorija atidarė naktinį klubą „EMBASSY“, kuris tapo populiaria naktinio pasilinksmino vieta Kaune. Klube suorganizavo kelis šimtus muzikinių vakarų ir koncertų su populiariausiais Lietuvos atlikėjais ir DJ-ais. Klube koncertavo ir „Euroviziją su daina „Fairytale“ laimėjęs Alexander Rybak.

2013 – 2020 m. Viktorija dirbo koncertų salės „Renginių Oazė“ marketingo vadove.  „Renginių Oazėje“ koncertavo visi populiariausi Lietuvos atlikėjai, užsienio žvaigždės, solinį koncertą surengė legendinio, 1986 m. Londono Vemblio stadione vykusio, „Live Aid“ koncerto organizatorius, grupės „Ultravox“ solistas Midge Ure.

Kita veikla 
Viktorija intensyviai užsiėmė ir kitais savo hobiais – ji gamino įvairiausius papuošalus, dalyvavo papuošalų parodose,  savo talentus įgyvendino ir kulinarijos srityje.  Pastaruoju metu Viktorija tobulinosi fotografijos mene.

Diskografija

Apdovanojimai 
1992 m. konkursas “Jaunimo estrada”  - 2 vieta (daina „Vasara“)

1993 m. konkursas „Pop Art“ – 1 vieta (daina „Tavasis bučinys“)

2000 m. Dvigubas Platininis diskas (“Atgal į ateitį“)

2001 m. Auksinis diskas (“10 metų“)

Šeima 
Sužadėtinis Artūras Butkevičius 

Dukros: Gabrielė Rutkauskienė, Angela Butkevičiūtė

Šaltiniai 

Lietuvos atlikėjai
Lietuvos dainininkai